মৃত্যুদণ্ডের বিরোধিতা সঞ্জয়ের আইনজীবীর

কলকাতা: কেন্দ্রীয় তদন্তকারী সংস্থার তরফ থেকে এই ঘটনা বিরলের চেয়ে বিরলতম উল্লেখ করে সঞ্জয়ের মৃত্যুদণ্ডের দাবি করা হয়েছে। কিন্তু এবার সঞ্জয়ের আইনজীবী আদালতে এই দাবির বিরোধিতা করে জানান, এর চেয়েও বিরলতম ঘটনার সাক্ষী রয়েছে গোটা ভারতবর্ষ। তাই মৃত্যুদণ্ডের সাজা তাকে না দেওয়াই উচিত।

সিবিআইয়ের তরফ থেকে সাফ দাবি, নির্যাতিতা অত্যন্ত মেধাবী ছাত্রী ছিলেন। তার পরিবার নিজেদের মেয়ে নয়, সমাজ একজন ডাক্তার হারিয়েছেন। শুধু তাই নয়, আদালতের তরফ থেকে আরও দাবি করা হচ্ছে, সেই চিকিৎসক সেদিন টানা ৩৬ ঘন্টা কাজ করার পর তাঁকে নৃশংসভাবে ধর্ষণ করে খুন করা হয়। শুধুমাত্র কেন্দ্রীয় তদন্তকারী সংস্থাই নয়, নির্যাতিতার বাবা-মা, চিকিৎসক সবাই সঞ্জয়ের ফাঁসির দাবি করেছেন। অন্যদিকে, আজ জেলা সফরের জন্য বেড়লেন মুখ্যমন্ত্রী। সফরের জন্য বেড়িয়ে বিমানবন্দর থেকে মুখ্যমন্ত্রী বলেন, ‘ আমিও এই ঘটনায় মৃত্যুদণ্ডের দাবি করছি’। অন্যদিকে, সঞ্জয়ের আইনজীবী জানান এর চেয়েও বিরলতম ঘটনার সাক্ষী রয়েছে দেশ। কিন্তু তাদেরকেও ফাঁসির সাজা দেওয়া হয়নি। তাই ধৃত সঞ্জয় রায়কে যাবজ্জীবন কারাদণ্ড দেওয়া হক কিন্তু ফাঁসি নয় বলে আদালতে দাবি সঞ্জয় রায়ের আইনজীবীর।

আরও পড়ুন: সঞ্জয়ের মৃত্যুদণ্ডের আবেদন সিবিআইয়ের